Oficialusis leidinys L 016 , 18/01/2002 p. 0003 - 0008



Komisijos Reglamentas (EB) Nr. 76/2002 2002 m. sausio 17 d. įvedantis išankstinę Bendrijos priežiūrą tam tikrų geležies ir plieno gaminių, kuriems taikomos EAPB ir EB sutartys, kilusių iš tam tikrų trečiųjų šalių, importui EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1994 m. gruodžio 22 d. Tarybos reglamentą (EB) Nr. 3285/94 dėl bendrų importo taisyklių ir Reglamento (EB) Nr. 518/94 [1] panaikinimo su paskutiniais pakeitimais, padarytais Reglamentu (EB) Nr. 2474/2000 [2], ypač į jo 11 straipsnį, atsižvelgdama į 1994 m. kovo 7 d. Tarybos reglamentą (EB) Nr. 519/94 dėl bendrų importo iš tam tikrų trečiųjų šalių taisyklių ir Reglamentų (EEB) Nr. 1765/82, (EEB) Nr. 1766/82 ir (EEB) Nr. 3420/83 [3] panaikinimo su paskutiniais pakeitimais, padarytais Reglamentu (EB) Nr. 1138/98 [4], ypač į jo 9 straipsnio 1 dalį, po konsultacijų komitetuose, sudarytuose įgyvendinant pirmiau minėtus reglamentus, kadangi: (1) pagal Reglamentus (EB) Nr. 3285/94 ir (EB) Nr. 519/94 Europos anglių ir plieno bendrijos steigimo sutartyje nurodytiems produktams taikomos bendrosios importo taisyklės, todėl būtina, kad Bendrijos priežiūros priemonės EAPB produktams būtų nustatytos vadovaujantis šiais reglamentais; (2) dėl bendro daugelio veiksnių poveikio, ypač dėl pastebimo pasaulio ekonomikos nuosmukio, kuris buvo akivaizdus nuo pat metų pradžios, ir recesijos, kuri antrojoje metų pusėje pradėjo veikti kai kurių valstybių ekonomikas, įskaitant ir Jungtinių Valstijų ekonomiką, 2001 metais žymiai pablogėjo padėtis plieno rinkoje; (3) plieno rinka taip pat buvo neaiški dėl nežinomybės ir suvaržymo, kuriuos sąlygojo importo į JAV rinką apribojimų galimybė, kylanti dėl JAV administracijos apsaugos tyrimo "Section 201"; (4) jei JAV rinkoje būtų nustatyti importo apribojimai, jie sąlygotų didelius tarptautinės prekybos struktūros pokyčius, o ypač prekybos nukreipimą į Bendrijos rinką. Toks nukreipimas rimtai pakenktų Bendrijos plieno pramonei; (5) turimi ekonominiai rodikliai ir prognozės 2001 m. rodo tokias tendencijas: a) Gamyba. Prognozuojama, kad 2001 m. Bendrijoje bus pagaminta 159 milijonai metrinių tonų žaliavinio plieno. Šis spėjamas rezultatas yra ne tik 2,5 % mažesnis už 2000 m. gamybą (163,2 milijonai metrinių tonų), bet taip pat mažesnis ir už 1997 (159,4 milijonai metrinių tonų) bei 1998 m. (159,7 milijonai metrinių tonų) pasiektus rezultatus. b) Importas. EAPB geležies ir plieno produktų importas į Bendriją iš visų trečiųjų šalių išliks maždaug tokios pat apimties kaip ir 2000 m. – apie 25 milijonus metrinių tonų. Palyginimui – 1996 metais šių produktų importas į Bendriją sudarė 12,2 milijonų metrinių tonų. Taigi plieno importas į Bendriją per paskutinius penkerius metus padidėjo daugiau nei dvigubai. c) Eksportas. 2001 metais prognozuojamo 21 milijono metrinių tonų dydžio Bendrijos EAPB geležies ir plieno produktų eksportas yra maždaug 8 % mažesnis nei praėjusiais metais. Palyginimui – 1996 metais šių produktų importas į Bendriją sudarė 28 milijonus metrinių tonų. Bendrijos eksportas į JAV ir Kanadą smarkiai sumažėjo – atitinkamai maždaug 36 % ir 32 %. 2002 m. ši tendencija dar labiau pablogės, jei JAV rinkoje bus įvesti apribojimai. Prognozuojama, kad 2001 m. Bendrija bus geležies ir plieno produktų importuotoja ir iš viso turės 4 milijonus metrinių tonų neigiamo prekybos balanso. 1996 metais Bendrijoje užfiksuotas teigiamas prekybos balansas siekė 15,8 milijonų metrinių tonų. d) Kainos. 2001 m. geležies ir plieno produktų kainos buvo vidutiniškai 18 % mažesnės nei 2000 metais. (6) kadangi apsaugos tyrimas "Section 201" taikomas ir vamzdžiams, negalima atmesti galimybės, kad jiems taip pat bus įvesti JAV apribojimai. Todėl išankstinė priežiūra turi būti taikoma ir vamzdžiams; (7) per Komisijos reglamentu (EB) Nr. 1917/2000 [5] su pakeitimais, padarytais Reglamentu (EB) Nr. 1669/2001 [6], nustatytus laikotarpius nėra galimybės gauti statistinių duomenų apie Bendrijos užsienio prekybą; (8) Bendrija suinteresuota įvesti išankstinę Bendrijos priežiūrą tam tikrų geležies ir plieno produktų importui siekiant gauti statistinę informaciją, leidžiančią atlikti greitą importo tendencijų analizę; (9) vidaus rinkos užbaigimui reikia nustatyti vienodus formalumus, kuriuos turi įvykdyti Bendrijos importuotojai, neatsižvelgiant į tai, kur bus atliekami prekių muitinės formalumai; (10) šiame reglamente nurodyti produktai į laisvą apyvartą gali būti išleidžiami tik pateikus vienodus kriterijus atitinkantį priežiūros dokumentą; (11) importuotojui paprašius, per tam tikrą laikotarpį valstybės narės valdžios institucijos turi išduoti šį dokumentą, tačiau importuotojas kartu neįgyja jokios teisės importuoti. Dokumentas turi galioti tol, kol nebus pakeistos importo taisyklės; (12) Bendrijos priežiūrai išduoti priežiūros dokumentai turi galioti visoje Bendrijoje, nesvarbu, kokioje valstybėje narėje jie buvo išduoti; (13) valstybės narės ir Komisija turi kiek įmanoma greičiau keistis informacija apie Bendrijos priežiūrą ir jos rezultatus; (14) už priežiūros dokumentų išdavimą, nors Bendrijos lygiu jiems ir taikomos standartinės sąlygos, turi būti atsakingos nacionalinės valdžios institucijos; (15) reikia pakartoti, kad priežiūros dokumentų tam tikriems geležies ir plieno produktams išdavimas priklauso nuo eksporto dokumentų pateikimo pagal dvigubo patikrinimo sutartyse su tam tikromis trečiosiomis šalimis nustatytą tvarką, ir šis reglamentas netaikomas produktams, kilusiems iš tokių šalių, kuriose yra taikoma ši dvigubo patikrinimo sistema, PRIĖMĖ ŠĮ REGLAMENTĄ: 1 straipsnis 1. Nuo 2002 m. sausio 1 d. prieš išleidžiant į laisvą apyvartą Bendrijoje EAPB ir EB sutartyse nurodytus ir 1 priede išvardintus geležies ir plieno produktus, jiems pagal Reglamento (EB) Nr. 3285/94 11 ir 12 straipsnį bei Reglamento (EB) Nr. 519/94 9 ir 10 straipsnį taikoma išankstinė Bendrijos priežiūra. Ši nuostata taikoma importui iš visų valstybių, kurios nėra Bendrijos narės, išskyrus Europos laisvos prekybos asociacijos (EFTA) valstybes, Europos ekonominės erdvės sutarties (EEE) šalis ir Turkiją. Produktams, kuriems taikoma dvigubo patikrinimo sutartis, sudaryta tarp valstybės, kuri nėra Bendrijos narė, ir Bendrijos, taikomos toje sutartyje nustatytos sąlygos, o ne šis reglamentas. 2. Šiame reglamente nurodytų produktų klasifikacija remiasi Bendrijos tarifų ir statistine nomenklatūra (toliau – kombinuotoji nomenklatūra arba trumpinys KN). Šiame reglamente nurodytų produktų kilmė nustatoma pagal Bendrijoje galiojančias taisykles. 2 straipsnis 1. 1 straipsnyje nurodyti produktai į laisvą apyvartą Bendrijoje išleidžiami tik pateikus atitinkamų valstybės narės valdžios institucijų išduotą priežiūros dokumentą. 2. Pirmojoje dalyje nurodytą priežiūros dokumentą valstybių narių kompetentingos institucijos išduoda nemokamai ir dėl bet kokio prašomo kiekio ne vėliau kaip per penkias darbo dienas nuo bet kurio Bendrijos importuotojo, neatsižvelgiant į verslo vietą Bendrijoje, prašymo pateikimo dienos. Šis prašymas kompetentingos nacionalinės institucijos laikomas gautu ne vėliau kaip per tris darbo dienas nuo pateikimo, jeigu neįrodoma kitaip. 3. Bet kurios iš 2 priede išvardytų institucijų išduotas priežiūros dokumentas galioja visoje Bendrijoje. 4. Priežiūros dokumentas parengiamas taip, kad atitiktų Reglamento (EB) Nr. 3285/94 [7] dėl bendrų importo taisyklių 1 priede arba Reglamento (EB) Nr. 519/94 dėl bendrų importo iš tam tikrų trečiųjų šalių taisyklių 4 priede pateiktą pavyzdį. Importuotojo prašyme pateikiami šie duomenys: a) pareiškėjo vardas ir pavardė ar pavadinimas ir išsamus adresas (įskaitant telefono ir fakso numerius, galimą identifikacinį kompetentingų nacionalinių institucijų naudojamą numerį) ir PVM registravimo kodas, jei taikomas PVM; b) jei reikia, deklaruotojo ar pareiškėjo atstovo vardas ir pavardė ar pavadinimas ir išsamus adresas (įskaitant telefono ir fakso numerius); c) išsamus eksportuotojo vardas ir pavardė ar pavadinimas ir adresas; d) tikslus prekių aprašymas, įskaitant: - jų pavadinimą, - kombinuotosios nomenklatūros (KN) kodą (kodus), - kilmės šalį, - išsiuntimo šalį; e) grynasis svoris kilogramais ir kiekis vienetais, jei skiriasi nuo grynojo svorio, nurodyto kombinuotosios nomenklatūros skaičiumi; f) CIF prekių vertė eurais iki Bendrijos sienos, nurodyta kombinuotosios nomenklatūros skaičiumi; g) ar prekės yra antrarūšės, ar neatitinkančios standartinės kokybės [8]; h) siūlomas muitinės formalumų atlikimo laikotarpis ir vieta; i) ar prašymas yra ankstesnio prašymo dėl tos pačios sutarties pakartojimas; j) pareiškėjo pasirašyta deklaracija, kurioje ranka didžiosiomis raidėmis nurodoma data, vardas ir pavardė: "Aš, toliau pasirašęs, patvirtinu, kad šiame prašyme nurodyta informacija yra teisinga ir pateikta sąžiningai, mano verslo vieta yra Bendrijoje." Importuotojas taip pat pateikia pirkimo ar pardavimo sutarties kopiją ir sąskaitą pro forma. Jei reikalaujama, pavyzdžiui, tokiais atvejais, kai prekės nėra tiesiogiai nupirktos pagaminimo šalyje, importuotojas pateikia plieno gamintojo išduotą gamybos sertifikatą. 5. Priežiūros dokumentai gali būti naudojami tik kol atitinkamiems sandoriams galioja importo liberalizavimo tvarka. Nepažeidžiant galimų galiojančių importo taisyklių pakeitimų ar susitarimais pasiektų sprendimų ar kvotų nustatymo: - nustatomas keturių mėnesių priežiūros dokumento galiojimo laikotarpis, - nepanaudoti ar iš dalies panaudoti priežiūros dokumentai gali būti atnaujinti tokiam pat laikotarpiui. 6. Pasibaigus galiojimo laikui, importuotojas grąžina priežiūros dokumentus juos išdavusiai institucijai. 7. Pagal savo nustatytas sąlygas kompetentingos institucijos gali leisti pateikti deklaracijas ar prašymus perduodant ar atspausdinant jas elektroninėmis priemonėmis. Tačiau visi dokumentai ir įrodymai turi būti prieinami kompetentingoms institucijoms. 8. Priežiūros dokumentą galima išduoti elektroninėmis priemonėmis, jei atitinkama muitinė gali gauti dokumentą kompiuteriniu tinklu. 3 straipsnis 1. Konstatavimas, kad vienetinė kaina, už kurią vykdomas sandoris, skiriasi nuo priežiūros dokumente nurodytos kainos mažiau nei 5 % į abi puses arba kad bendras importui pateiktų produktų kiekis viršija priežiūros dokumente nurodytą kiekį mažiau nei 5 %, neužkerta kelio tuos produktus išleisti į laisvą apyvartą. 2. Prašymai išduoti priežiūros dokumentus ir patys dokumentai yra slapti. Jie prieinami tik kompetentingoms institucijoms ir pareiškėjui. 4 straipsnis 1. Valstybės narės perduoda Komisijai: a) kuo reguliariau, bent iki paskutinės kiekvieno mėnesio dienos, ir kuo naujesnius duomenis apie prekių, kurioms buvo išduoti priežiūros dokumentai, kiekį ir vertę (įvertintą eurais); b) pagal Reglamento (EB) Nr. 1917/200032 straipsnį per šešias savaites nuo kiekvieno mėnesio pabaigos to mėnesio importo duomenis. Valstybių narių pateikiama informacija išdėstoma pagal produktą, KN kodą ir valstybę. 2. Valstybės narės praneša apie pastebėtas anomalijas ar pažeidimus ir, kai reikia, kokiu pagrindu jos atsisakė išduoti priežiūros dokumentą. 5 straipsnis Bet kokios pastabos pagal šio reglamento nuostatas perduodamos Europos Bendrijų Komisijai elektroniniu būdu per šiam tikslui sukurtą integruotą tinklą, nebent dėl būtinų techninių priežasčių reikia laikinai naudotis kitomis komunikacijos priemonėmis. 6 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas taikomas nuo 2002 m. sausio 1 d. iki gruodžio 31 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. sausio 17 d. Komisijos vardu Pascal Lamy Komisijos narys [1] OL L 349, 1994 12 31, p. 53. [2] OL L 286, 2000 11 11, p. 1. [3] OL L 67, 1994 3 10, p. 89. [4] OL L 159, 1998 6 3, p. 1. [5] OL L 229, 2000 9 9, p. 14. [6] OL L 224, 2001 8 21, p. 3. [7] Su pakeitimais, padarytais 1996 m. sausio 22 d. Tarybos reglamentu (EB) 139/96 (OL L 21, 1996 7 27, p. 7), ir atsižvelgiant į 1997 m. birželio 17 d. Tarybos reglamento (EB) Nr. 1103/97 dėl tam tikrų nuostatų, susijusių su euro įvedimu, (OL L 162, 1997 6 19, p. 1) 2 straipsnio nuostatas. [8] Pagal OL C 180, 1991 7 11, p. 4 nurodytus kriterijus. -------------------------------------------------- PRIEDAS PRODUKTŲ, KURIEMS TAIKOMA IŠANKSTINĖ PRIEŽIŪRA, SĄRAŠAS (2002 M.) 72081000 72082500 72082600 72082700 72083600 72083710 72083790 72083810 72083890 72083910 72083990 72084010 72084090 72085110 72085130 72085150 72085191 72085199 72085210 72085291 72085299 72085310 72085390 72085410 72085490 72089010 72091500 72091610 72091690 72091710 72091790 72091810 72091891 72091899 72092500 72092610 72092690 72092710 72092790 72092810 72092890 72099010 72101110 72101211 72101219 72102010 72103010 72104110 72104910 72105010 72106110 72106910 72107031 72107039 72109031 72109033 72109038 72111300 72111410 72111490 72111920 72111990 72112310 72112351 72112391 [1] 72112399 [2] 72112920 72112950 [3] 72112990 [4] 72119011 72119090 [5] 72121010 72121091 72122011 72123011 72124010 72124091 72125031 72125051 72126011 72126091 72131000 72132000 72139110 72139120 72139141 72139149 72139170 72139190 72139910 72139990 72142000 72143000 72149110 72149190 72149910 72149931 72149939 72149950 72149961 72149969 72149980 72149990 72159010 72161000 72162100 72162200 72163111 72163119 72163191 72163199 72163211 72163219 72163291 72163299 72163310 72163390 72164010 72164090 72165010 72165091 72165099 72169910 72251100 72251910 72251990 72252020 72253000 72254020 72254050 72254080 72255000 72261110 72261190 [6] 72261910 72261930 72261990 [7] 72269110 72269190 72269920 72279010 72281010 72281030 72282011 72282019 72282030 72283020 72283041 72283049 72283061 72283069 72283070 72283089 72286010 72287010 72287031 72288010 72288090 73011000 Visas KN numeris 7304 [8] Visas KN numeris 7306 [9] 73079311 [10] 73079319 [11] 73079930 [12] 73079990 [13] LISTA DE LAS AUTORIDADES NACIONALES COMPETENTES LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES ELENCO DELLE COMPETENTI AUTORITÀ NAZIONALI LIJST VAN BEVOEGDE NATIONALE INSTANTIES LISTA DAS AUTORIDADES NACIONAIS COMPETENTES LUETTELO TOIMIVALTAISISTA KANSALLISISTA VIRANOMAISISTA FÖRTECKNING ÖVER BEHÖRIGA NATIONELLA MYNDIGHETER BELGIQUE/BËLGIË Ministère des affaires économiques Administration des relations économiques Services licences Rue Général Leman 60 B - 1040 Bruxelles faks. (32–2) 230 83 22 ITALIA Ministerie van Economische Zaken Bestuur van de Economische Betrekkingen Dienst Vergunningen Generaal Lemanstraat 60 B - 1040 Brussel faks. (32–2) 230 83 22 LUXEMBOURG DANMARK Erhvervsfremme Styrelsen Søndergade 29 DK - 8600 Silkeborg faks. (45) 35 46 64 01 DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29–35 D - 65760 Eschborn 1 faks. (49–61) 96 9 42 26 ÖSTERREICH ΕΛΛΑΔΑ Υπουργείο Εδνικής Οικονομίας Γενική Γραμματεία Διεδνών Σχέσεων Διεύδυνση Διεδνών Οικονομικών Ροών Κορνάρου 1 GR – 10563 Αδήνα Φαξ: (301) 328 60 94 ESPAŃA Ministerio de Economía Dirección General de Comercio Exterior Paseo de la Castellana 162 E - 28046 Madrid faks. (34) 915 63 18 23/913 49 38 31 SUOMI FRANCE Service des industries manufacturières DIGITIP 12, rue Villiot - Bâtiment Le Bervil F - 75572 Paris cedex 12 faks. (33–1) 53 44 91 81 SVERIGE IRELAND Department of Enterprise, Trade and Employment Import/Export Licensing, Block C Earlsfort Centre Hatch Street Dublin 2 faks. (353–1) 631 28 26 ITALIA Ministero delle Attività produttive Direzione generale per la politica commerciale e per la gestione del regime degli scambi Viale America 341 I – 00144 Roma faks. (39) 06 59 93 22 35/06 59 93 26 36 LUXEMBOURG Ministère des affaires étrangères Office des licences BP 113 L – 2011 Luxembourg faks. (352) 46 61 38 NEDERLAND Belastingdienst douane Centrale dienst voor in- en uitvoer Engelse Kamp 2 Postbus 30003 9700 RD Groningen Nederland faks. (31-50) 526 06 98 M.i.v. 18 januari 2002 faks. (31-50) 523 23 41 ÖSTERREICH Bundesministerium für Wirtschaft und Arbeit Außenwirtschaftsadministration Landstrasser Hauptstraße 55-57 A – 1030 Wien faks. (43-1) 711 00/8386 PORTUGAL Ministério da Economia Direcção-Geral das Relações Económicas Internacionais Av. da República, 79 P – 1069-059 Lisboa faks. (351) 21793 22 10 SUOMI Tullihallitus PL 512 FIN – 00101 Helsinki Faksi: (358-9) 614 28 52 SVERIGE Kommerskollegium Box 6803 S – 113 86 Stockholm faks. (46–8) 30 67 59 UNITED KINGDOM Department of Trade and Industry Import Licensing Branch Queensway House, West Precinct Billingham, Cleveland UK – TS23 2NF faks. (44–1642) 533557 [1] *) EB sutartyje nurodyti produktai. [2] *) EB sutartyje nurodyti produktai. [3] *) EB sutartyje nurodyti produktai. [4] *) EB sutartyje nurodyti produktai. [5] *) EB sutartyje nurodyti produktai. [6] EB sutartyje nurodyti produktai. [7] EB sutartyje nurodyti produktai. [8] *) EB sutartyje nurodyti produktai. [9] *) EB sutartyje nurodyti produktai. [10] *) EB sutartyje nurodyti produktai. [11] *) EB sutartyje nurodyti produktai. [12] *) EB sutartyje nurodyti produktai. [13] *) EB sutartyje nurodyti produktai. --------------------------------------------------